Gudea červenochvostá

Gudea červenochvostá, xenotoka červenochvostá (Xenotoca eiseni) známa aj ako gudea Eisenova, živorodka červenochvostá, živorodka mexická, gudea mexická a živorodka Eisenova, je drobná sladkovodná rybka pôvodom zo stredného Mexika z čeľade gudeovité. Je chovaná tiež ako akváriová ryba.

Pôvod 
Je pôvodom zo Strednej Ameriky (Mexika).

Opis 
Je jedna z mála viviparných, teda pravých živorodých akváriových rýb. Oproti mnohým iným živorodým rybkám tento druh rodí svoje mláďatá chvostom napred. Naproti tomu ovoviviparné, teda nepravé živorodky, rodia svoje mláďatá v ikrovom obale, ktorý pri opustení tela matky praskne. Telo rybky veľmi pripomína kapra. Samica je olivovej farby, samec máva chvost sfarbený do červena.

V akváriách boli prešľachtené s viacerými zafarbeniami, vždy ale ide prevažne o červenú a žltú farbu. Obe pohlavia mávajú na žiabrach modro zafarbenú škvrnu.

Dorastá dĺžky 7 až , zriedkavo okolo . Je všežravá, s obľubou požiera komárie larvy.

Výskyt 
V prírode sa vyskytuje iba v Mexiku, je teda endemitom. Konkrétne žije v Rio Grande a jej prítokoch u mesta Tepic v štáte Nayarit. 

Medzi akvaristami je pomerne rozšírená.

Chov 
Voda by mala mať neutrálne pH, ale pri výkyvoch o 1 stupeň hore aj dole neboli za 20 rokov chovu zaznamenané žiadne negatívne účinky. To isté platí aj o tvrdosti vody. S úspechom možno použiť vodu 5 – 25 °C. Xenotoka červenochvostá je vyslovene všežravec. Nepohrdne larvami komárov, suchými vločkami ani iným úplne bežným kŕmením. Odporúča sa do kŕmenia pridávať zelenú zložku – šalát a špenát. Chov je jednoduchý pri dodržaní niekoľkých zásad – kvalitné kŕmenie, teplota okolo 20 – 26 °C a dostatok vody. Nádrže by mali mať okolo 200 litrov vody a viac. Je dobré chovať samca so samičkami v pomere 1:2.

Rozmnožovanie 
V tele matky dôjde k oplodneniu vajíčka a samica počas 55 – 60 dní (podľa teploty vody) porodí životaschopné jedince. V akváriách je však potrebné vytvoriť úkryty, pretože samice sú kanibali. S úspechom možno použiť tzv. pôrodnícku nádrž – teda v akváriu plávajúcu nádobku so sieťou tak, aby okami siete prepadla mláďatá pri pôrode a samica na ne nemohla.

Referencie

Literatúra

Iné projekty

Zdroj 

Goodeidae
Akváriové ryby
Ohrozené druhy